Šiaulių Naujoji apaštalų bažnyčia

Šiaulių Naujoji apaštalų bažnyčia  – Naujoji apaštalų bažnyčia, esanti Šiauliuose. Įsikūrusi moderniame pastate Gardino g. 8A, Dainų mikrorajone.

Istorija 

Pirmosios pamaldos Šiauliuose įvyko 1991 m., kurias laikė apaštalas Armin Brinkmann ir jų metu buvo pašventinta Šventąja Dvasia apie 90 sielų.

Gardino gatvėje, netoli Teniso kortų esančiame sklype, 2002 m. spalio 5 d. buvo padėtas Naujosios apaštalų bažnyčios kertinis akmuo, į pamatus įbetonuota kapsulė su laišku ateities kartoms. Jau po metų, 2003 m. rudenį naujosios bažnyčios pastatas buvo baigtas statyti ir pašventintas. 

Apie bažnyčios statybą pradėta kalbėti prieš dešimt metų. Bažnyčios knygoje buvo užregistruota per keturis šimtus išpažįstančių Naujosios apaštalų bažnyčios tikėjimo sekėjų Šiauliuose. Anksčiau bažnyčios bendruomenės pamaldos vyko Šiaulių filharmonijoje, į kurias rinkosi beveik septyniasdešimt žmonių.

Modernios bažnyčios su klijuoto medžio konstrukcijomis projektą parengė šiaulietis architektas Alvydas Ubarevičius. Joje buvo numatyta pamaldų salė su 250 sėdimų vietų, posėdžių, poilsio ir kitos erdvės. Bažnyčios statybą rėmė Šiaurės Reino Vestfalijos (Vokietija) Naujosios apaštalų bažnyčios tikintieji. Naujajai bažnyčiai vadovauti buvo paskirtas krašto evangelikas, Šiaulių bendruomenės vadovas Gintaras Kiela.

Šaltiniai 

Šiaulių bažnyčios
Krikščioniškos konfesijos